Som fosterforelder utfører du et oppdrag på vegne av barneverntjenesten og får fosterhjemsgodtgjørelse.
Fosterhjemsgodtgjørelsen består av:
En arbeidsgodtgjørelse du betaler skatt av (dette kalles nå «grunnstøtte»), og som er lik grunnbeløpet i folketrygden. Denne gir rett til opptjening i folketrygden i forhold til folketrygdens alderspensjon, uføretrygd, dagpenger, arbeidsavklaringspenger og foreldrepenger.
En utgiftsdekning som er skattefri, og som skal dekke kost, klær og fritidsaktiviteter.
KS gir veiledende satser for grunnstøtte og utgiftsdekning og regulerer disse årlig med virkning fra 1 juli. Da satsene er veiledende står kommunen fritt til å tilby både lavere og høyere beløp enn dette. Det går frem at det for barn med psykiske og/eller fysiske funksjonsnedsettelser vil være naturlig å bruke høyere betalingssatser enn det som er veiledende sats for utgiftsdekning. Les mer om Veiledende satser for fosterhjem og besøkshjem hos KS.
Alle løpende utgifter skal anses dekket av det månedlige beløpet som ytes til utgiftsdeknings samt barnetrygden, jmf fosterhjemsavtalens pkt 6.3.2
I tillegg til løpende utgifter som dekkes av satsene skal barneverntjenesten dekke nødvendige ekstrautgifter som oppstår i løpet av fosterhjemsplasseringen jf fosterhjemsavtalen pkt 6.3.3
Utfyllende informasjon om utgiftsdekning se KS.no.
Se om betaling og rettigheter Bufdir.no.